CELEX: 62012CN0320
Language: da
Date: 2012-07-02 00:00:00
Title: Sag C-320/12: Anmodning om præjudiciel afgørelse indgivet af Højesteret (Danmark) den 2. juli 2012 , Malaysia Dairy Industries Pte. Ltd mod Ankenævnet for Patenter og Varemærker

25.8.2012   
            
            
               DA
            
            
               Den Europæiske Unions Tidende
            
            
               C 258/14
            
         Anmodning om præjudiciel afgørelse indgivet af Højesteret (Danmark) den 2. juli 2012, Malaysia Dairy Industries Pte. Ltd mod Ankenævnet for Patenter og Varemærker
   (Sag C-320/12)
   2012/C 258/22
   Processprog: dansk
   
      Den forelæggende ret
   
   Højesteret
   
      Parter
   
   
      Sagsøger: Malaysia Dairy Industries Pte. Ltd
   
      Sagsøgte: Ankenævnet for Patenter og Varemærker
   
      Præjudicielle spørgsmål
   
   
               1)
            
            
               Er begrebet ond tro i Europa-Parlamentets og Rådets direktiv 2008/95/EF af 22. oktober 2008 om indbyrdes tilnærmelse af medlemsstaternes lovgivning om varemærker (1), artikel 4, stk. 4, litra g), udtryk for en retsstandard, der kan udfyldes i overensstemmelse med national ret, eller er der tale om et EU-retligt begreb, som skal undergives en ensartet fortolkning i hele EU?
            
         
               2)
            
            
               Hvis begrebet ond tro i direktiv 2008/95/EF, artikel 4, stk. 4, litra g), er et EU-retligt begreb, skal begrebet da forstås således, at det kan være tilstrækkeligt, at ansøgeren på ansøgningstidspunktet havde eller burde have kendskab til det udenlandske mærke, eller stilles der yderligere krav til ansøgerens subjektive forhold for at nægte registrering?
            
         
               3)
            
            
               Kan en medlemsstat vælge at indføre en særegen beskyttelse af udenlandske mærker, som i relation til kravet om ond tro adskiller sig fra artikel 4, stk. 4, litra g), i direktiv 2008/95/EF, f.eks. ved at stille et særligt krav om, at ansøgeren havde eller burde have haft kendskab til det udenlandske mærke?
            
         
      (1)  Europa-Parlamentets og Rådets direktiv 2008/95/EF af 22. oktober 2008 om indbyrdes tilnærmelse af medlemsstaternes lovgivning om varemærker (EUT L 299, s. 25)